Serbia

La Repúbrica de Serbia (en sérbiu: Република Србија o Republika Srbija) es un país assitiau ena Península los Balcanis al sulesti d'Uropa. Hazi arrayu con Ungria al norti; con Rumania i Bulgária al esti; con Macedónia del Norti i Albánia al sul; i con Bósnia Ercegovina, Croácia i Montenegru al oesti. La su capital i ciá mas pueblá es Belgradu.

Sérbia holmó un réinu meyeval que volucionó hata convertilsi nun empériu qu'alcançó la su máissima destensión nel sigru XIV. Nel sigru XVI el territóriu sérbiu hue conquistau pol Emperiu Otomanu, al que preteneció hata el sigru XIX, quandu Sérbia arrecuperó la su endependéncia. Alatrás el fin la I Guerra Mundial Sérbia holmó juntu con algotrus territórius balcánicus el Réinu de Yugoslávia. Endispués de la II Guerra Mundial passó a sel parti la Repúbrica Federal Socialista de Yugoslávia, que telminó desintegrándosi dispuezinu d'una sérii de guerras ena décaa los 90. Estuvu uñíu a Montenegru hata 2006, quandu la uñón se disolvió.

En 2008, Cosovu, província nel sul el pais ondi la huerça la pueblación es d'origin albanés, proclamó la su endependéncia de Sérbia de holma unilateral. Estu nu es reconociu pol Gobielnu sérbiu, que considera a Cosovu una província autónoma própia -denominá oficialmenti província autónoma de Cosovo i Metohija- embaju la almenistración de Nacionis Unias.

 Atijus p'ahuera 

Categoría:Uropa